F4 (banda)

An F4 (Flower Four) o JVKV iyo an sarong Taiwanese boy band na kompwesto ninda Jerry Yan, Vanness Wu, Ken Chu, asin Vic Chou. An grupong F4 nabilog kaidtong 2001 pagkatapos kan Taiwanese drama Meteor Garden na pinagbidahan ninda na nagin lakop na matrayumpo. Pinagbidahan ninda gabos an nagkapirang Taiwanese drama series asin nagrelihir nin tulong albums, Meteor Rain (2001), Fantasy 4ever (2002), asin Waiting for You (2007).

Segun sa Forbes, an F4 nakapagbenta nin 3.5 milyon na mga sapi kan saindang enot na duwang albums sa bilog na Asya poon kaidtong Hulyo 2003. Kaidtong 2007, huli sa copyright issues, rinibayan kan grupo an saindang ngaran pasiring sa JVKV, gamit an pababa na edad kan mga inisyal kan saiyang mga myembro. Apwera sa ginikanan nindang nasyon, Taiwan, nakamtan man ninda an saindang popularidad sa ibang parte kan Asya, siring kan Filipinas, kadagaan na Tsina, Hong Kong, Singapur, Malasya, Tailandya, Indonesya, Hapon, asin Habagatan na Korea.

Toltolan